CELEX: C2005/082/32
Language: fi
Date: 2005-04-02 00:00:00
Title: Asia C-47/05: Euroopan yhteisöjen komission 7.2.2005 Espanjan kuningaskuntaa vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/15
            
         Euroopan yhteisöjen komission 7.2.2005 Espanjan kuningaskuntaa vastaan nostama kanne
   (Asia C-47/05)
   (2005/C 82/32)
   Oikeudenkäyntikieli: espanja
   Euroopan yhteisöjen komissio on nostanut 7.2.2005 Euroopan yhteisöjen tuomioistuimessa kanteen Espanjan kuningaskuntaa vastaan. Kantajan asiamiehinä ovat oikeudellinen neuvonantaja Richard Lyal ja oikeudellisen yksikön virkamies Luis Escobar Guerrero, prosessiosoite Luxemburgissa.
   Kantaja vaatii, että yhteisöjen tuomioistuin
   
               1)
            
            
               toteaa, että Espanjan kuningaskunta ei ole noudattanut Euroopan yhteisön perustamissopimuksen 39, 43, 49 ja 56 artiklan ja ETA-sopimuksen 28, 31, 36 ja 40 artiklan mukaisia velvoitteitaan, koska se on saattanut voimaan ja pitänyt voimassa henkivakuutusten ja eläkkeiden alalla järjestelmän, jossa sovelletaan verohuojennuksia (vuoden 1998 lain nro 40 48 §) vain veroihin, jotka maksetaan Espanjaan sijoittautuneiden yritysten kanssa tehtyjen sopimusten yhteydessä, eikä veroihin, jotka maksetaan muihin jäsenvaltioihin sijoittautuneiden yritysten kanssa tehtyjen sopimusten yhteydessä
            
         
               2)
            
            
               velvoittaa Espanjan kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Vero-oikeudellisella kohtelulla, joka on erilainen sen mukaan, onko eläkesuunnitelmat tehty Espanjaan sijoittautuneiden yritysten kanssa vai muihin jäsenvaltioihin sijoittautuneiden yritysten kanssa, rajoitetaan EY:n perustamissopimuksessa taattuja perusvapauksia (tämän viimeksi mainitun 39, 43, 49 ja 56 artikla ja ETA-sopimuksen 28, 31, 36 ja 40 artikla).
   Kansallisen lainsäädännön mukainen sijoittautumisen edellytys, joka Espanjan verolainsäädännössä asetetaan eläkekassoille, muodostaa paitsi syrjinnän, jolla rajoitetaan Euroopan unioniin ja ETA:an sijoittautuneiden yritysten oikeutta tarjota vapaasti palveluitaan henkilöille, joilla on kotipaikka Espanjassa, myös selkeän rajoituksen työntekijöiden ja pääomien vapaaseen liikkuvuuteen ja sijoittautumisvapauteen.